Á Vinnuháskúlanumí Tórshavn er møguleiki at útbúgva teg til Maskimist, Maskinmeistara, Skipara og Skipsførara. Á Sjónámi í Klaksvík er møguleiki at taka útbúgving sum Skipari og grundskeið til útbúgving sum Skipsatstøðara. Maskinistur Maskinistútbúgvingin varir umleið 9 mðr. Útbúgvingin gevur førleika til at sigla við rang upp til 2. maskinmeistara á øllum skipum, og við rang upp til maskinstjóra við skipum við framtøkumegi upp til 2999 kW, tá ið neyðug starvsvenjing er nádd. Maskinmeistari Maskinmeitaraútbúgvingin varir 3 ár. Útbúgvingin gevur førleika til fáa sjóvvinnubræv eftir kapitli III/2 í STCW ` 95 konventiónini, tá ið krøvini til starvsvenjing eftir manningarlógini eru lokin. Hetta gevur rættindi at sigla sum maskinmeistari, við rang samsvarandi starvsvenjing, á øllum støddum av motorskipum. fáa loyvisbræv sum ketilpassari og kølimontørur kunna luttaka í førleikagevandi skeiðum um innregulering og funktiónskanning av gasskyndum útbúnaði vera sakkønur sambært kunngerð um trýstíløt og rørskipan undir trýsti. Her er tó er í hvørjum einstøkum føri neyðugt við starvsvenjing innan viðkomandi øki. Grundskeiðið í útbúgvingini til skipsatstøðara Grundskeiðið í útbúgvingini til skipsatstøðara varir ½ ár, og skal geva næminginum grundleggjandi ástøðiligar og verkligar førleikar, so at næmingurin er førur fyri at átaka sær alt fyrifallandi arbeiði á dekki og í maskinrúmi umborð á skipi á tryggan og fullgóðan hátt. Útbúgvingin til skipsatstøðara skal lúka krøvini til sjóvinnu og vaktarhald sbrt. STCW-sáttmálanum, áseting VI/1 um grundleggjandi upplæring í trygd og ástøðiliga partinum sbrt. Áseting II/4 um vaktarhald. Endamálið við grundskeiðnum í útbúgvingini til skipsatstøðara er harumframt at virka sum fyrsti partur í framhaldandi útbúgving við sigling og endaskeiði til fulltiknan skipsatstøðara. Skipari Skiparaútbúgvingin varir 1 1/2 ár, og gevur rætt til at vera stýrimaður og skipari á øllum støddum av fiskiskipum ella skipari á handilsskipum upp til 3000 BT. Skipsførari Útbúgvingin til skipførara tekur 3 ár. Hægsta nautiska útbúgving, tú kanst fáa, er skipsføraraútbúgvingin. Samstundis er hetta ein leiðaraútbúgving. Sum skipførari hevur tú evstu heimild umborð við ábyrgd fyri fólki, skipi og útgerð. Tú stendur fyri at leggja til rættis og navigera, og tú hevur ábyrgdina v trygdar og bjargingarútgerðini umborð.